10/03/2016 | Administración LocalMunicipal
A Coruña
Secretaría Xeral
Información pública

“Por Decreto de 15 de xuño de 2015 se estableceron as Áreas de Xestión do Concello da Coruña e se delegaron aos/ás Tenentes de Alcalde e Concelleiros/as, as atribucións do Alcalde precisas para desenvolver a xestión das materias encomendadas. A Xunta de Goberno Local, por acordo de 19 de xuño de 2015 procedeu a delegar nos responsables das Áreas de goberno, determinadas atribucións da súa competencia, entre elas, a potestade sancionadora. A Lei 1/1993, de 13 de abril de protección de animais domésticos e salvaxes en catividade establece que os concellos recollerán aos animais abandonados e reterannos ata que sexan reclamados, acollidos ou sacrificados. De acordó con esta norma, a autoridade municipal pode imponer sancións leves e incoar procedementos sancionadores por infracción grave ou moi grave nesta materia, que son resoltos polos órganos cometentes da Xunta de Galicia. O Decreto 90/2002, de 28 de febreiro, sobre tenencia de animais potencialmente perigosos na Comunidade Autónoma de Galicia atribúe a competencia sancionadora aos alcaldes, no caso das infraccións leves. Non obstante, esta regulamentación non permite ás autoridades municipais a posibilidade de incautar cans potencialmente perigosos en situación de causar danos ou riscos para a poboación. Estas medidas só poden ser adoptadas pola administración Autonómica, polo que en caso de inactividade administrativa, os concellos non disponen de ferramentas xurídicas axeitadas para reaccionar. A Lei 4/2015, de 30 de marzo, de protección da seguridade cidadá, considera como infracción leve “deixar soltos ou en condicións de causar danos animales feroces ou dañinos, así como abandoar animais domésticos en condicións nas que poda perigar a súa vida” (art.37.16). Os alcaldes poden imponer sancións cando as infaccións se cometan en espazos públicos municipais ou afecten a bens de titularidade local, sempre que ostenten competencia sobre a materia de acordo coa lexislación específica (art.32.3). Entre as sancións accesorias previstas pola Lei está o comiso dos bens vencellados coa comisión da infracción (art.39.1). O Decreto 142/2012, de 14 de xuño, pola que se establecen as normas de identificación e ordenación zoosanitaria dos animais equinos en Galicia, habilita ás autoridades municipais para a detención e captura de équidos en liberdade que xeren “situación de daño efectivo real ou potencial” (art.26). Non obstante, non permite, en todos os casos, a incautación definitiva de animais desta especie que xeren riscos ou perigos para a seguridade pública. Isto limita a posibilidade de adopción de medidas fronte a donos de animais non domésticos que produzcan riscos de orde público, relacionados, por exemplo, coa seguridade viaria. A Área de Medio Ambiente e Mobilidade Sostible, á vista da casuística producida nesta materia que se deduce do antedito, conclúe que a Lei 4/2015, de 30 de marzo, de protección da Seguridade Cidadá, ofrece posibilidades para adoutar medidas preventivas e correctivas frente a riscos derivados de animais perigosos e dañinos, así como para a protección de animais domésticos abandoados. Formula informe proposta de data 16 de febreiro, para que se delegue a potestade sancionadorá á Teniente de Alcalde Delegada de Medio Ambiente. En consecuencia, facendo uso da posibilidade de delegación que recolle o artigo 124.5 da Lei 7/85, de 2 de abril, Reguladora das Bases do Réxime Local, 1. Delegar na Teniente de Alcalde Delegada de Medio Ambiente, a aplicación, das sancións por infraccións leves tipificadas no artigo 37.16 da Lei 4/2015, de 30 de marzo, de protección da seguridade cidadá por deixar soltos ou en condicións de causar danos animales feroces ou dañinos, así como abandoar animais domésticos en condicións nas que poda perigar a súa vida. Tamén se delega a potestade para imponer a sanción accesoria de comiso dos bens vencellados á comisión da infracción, prevista no artigo 39.2 b) da mesma Lei.2. Manter o resto das delegacións da potestade sancionadora da Alcaldía conferidas polo Decreto de 15 de xuño de 2015 e resolucións que o desenvolven e completan.3. Notificar esta resolución á Sra. Klaus Jurgen Barriopedro Pujada, á Área de Seguridade Cidadá e publicala no Boletín Oficial da Provincia.4. Dar conta ao Pleno da súa entrada en vigor. Casas Consistoriais da Cidade da Coruña, a vinte e tres de febreiro de 2016. O Alcalde, Xulio Ferreiro Baamonde. Asdo.” A Coruña, 1 de marzo de 2016. O ALCADE, PD. D. Mª Eugenia Vieito Blanco